CELEX: 32019D1887
Language: hu
Date: 2019-11-07 00:00:00
Title: A Bizottság (EU) 2019/1887 végrehajtási határozata (2019. november 7.) a 2014/709/EU végrehajtási határozatnak az engedélyezett létesítmények jegyzékével kapcsolatos információk rendelkezésre bocsátása és időszerűsége tekintetében történő módosításáról (az értesítés a C(2019) 7899. számú dokumentummal történt) (EGT-vonatkozású szöveg)

11.11.2019   
               
               
                  HU
               
               
                  Az Európai Unió Hivatalos Lapja
               
               
                  L 290/29
               
            
         A BIZOTTSÁG (EU) 2019/1887 végrehajtási határozata
         (2019. november 7.)
         a 2014/709/EU végrehajtási határozatnak az engedélyezett létesítmények jegyzékével kapcsolatos információk rendelkezésre bocsátása és időszerűsége tekintetében történő módosításáról
         (az értesítés a C(2019) 7899. számú dokumentummal történt)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (3) és különösen annak 4. cikke (3) bekezdésére,
         mivel:
         
                     (1)
                  
                  
                     A 2014/709/EU bizottsági végrehajtási határozat (4) járványügyi intézkedéseket ír elő az afrikai sertéspestissel kapcsolatban a mellékletében felsorolt tagállamokban vagy tagállami területeken (a továbbiakban: az érintett tagállamok). Az említett végrehajtási határozat tilalmat ír elő a házisertések és sertéstermékek szállítmányainak, valamint a vadon élő sertések és a vadon élő sertésekből származó termékek szállítmányainak a határozat mellékletében felsorolt területekről történő feladására vonatkozóan. Az afrikai sertéspestis terjedésének megelőzése érdekében meghatároz egyéb szabályokat is, többek között információszolgáltatási kötelezettséget ró a tagállamokra. A 2014/709/EU végrehajtási határozatban előírt járványügyi intézkedések a 2002/60/EK tanácsi irányelvben (5) meghatározott intézkedésekkel párhuzamosan alkalmazandók, és céljuk az afrikai sertéspestis terjedése elleni, különösen uniós szintű küzdelem.
                  
               
                     (2)
                  
                  
                     Emellett a 2014/709/EU végrehajtási határozat eltéréseket állapít meg a friss sertéshúsnak, az egyes előkészített sertéshúsoknak, valamint a részben vagy teljes egészükben ilyen húsból készült sertéshústermékeknek az említett végrehajtási határozat mellékletének II., III. vagy IV. részében felsorolt területekről más tagállamokba és harmadik országokba történő szállítására vonatkozó tilalom tekintetében.
                  
               
                     (3)
                  
                  
                     Bizonyos eltérésekre csak abban az esetben van lehetőség, ha a sertések, amelyekből a szóban forgó termékek származnak, megfelelnek a 2014/709/EU végrehajtási határozat 11. cikkében foglalt követelményeknek, ha a vágóhidak, a darabolóüzemek és a húsfeldolgozó létesítmények megfelelnek az említett határozat 12. cikkében megállapított engedélyezési feltételeknek, és ha a szóban forgó termékeket a határozat 13. cikkében előírt specifikus eljárással és bizonyítványozással összhangban állították elő és dolgozták fel.
                  
               
                     (4)
                  
                  
                     A 2014/709/EU végrehajtási határozat 14. cikke jelenleg előírja a tagállamok számára, hogy a 2014/709/EU végrehajtási határozat időpontját követően hathavonta meg kell küldeniük a Bizottság és a többi tagállam számára az említett jogszabály 12. cikkében említett engedélyezett létesítmények aktualizált jegyzékét, valamint a 11., 12. és 13. cikkének alkalmazásával kapcsolatos valamennyi releváns információt. A többi tagállam és a harmadik országok számára való átláthatóság optimalizálása és az információcsere egyszerűsítése érdekében a tagállamoknak kell gondoskodniuk arról, hogy rendszeresen frissítsék a 2014/709/EU végrehajtási határozat 12. cikkében említett engedélyezett létesítmények jegyzékét, valamint az annak 11., 12. és 13. cikkében említett valamennyi releváns információt. Ezeket az információkat a tagállamoknak megfelelő időben, egyszerűen és nyilvánosan kell hozzáférhetővé tenniük más tagállamok és harmadik országok számára. Ezért az említett végrehajtási határozat 14. cikkét ennek megfelelően módosítani kell.
                  
               
                     (5)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2014/709/EU végrehajtási határozat 14. cikkének helyébe a következő szöveg lép:
            
               
                  „14. cikk
                  A 11., a 12. és a 13. cikkel kapcsolatos információk
                  A tagállamok összeállítják és naprakészen tartják a 12. cikknek megfelelően engedélyezett létesítmények jegyzékét (engedélyezett létesítmények jegyzéke), és azt elérhetővé teszik a Bizottság, a többi tagállam és a nyilvánosság számára.
                  A tagállamok haladéktalanul tájékoztatják a Bizottságot és a többi tagállamot a következőkről:
                  
                              a)
                           
                           
                              az engedélyezett létesítmények általuk közzétett jegyzékének bármilyen módosulása
                              és
                           
                        
                              b)
                           
                           
                              a 11., a 12. és a 13. cikk alkalmazásával kapcsolatos valamennyi releváns információ.”
                           
                        
            
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. november 7-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  HL L 18., 2003.1.23., 11. o.
         
         
            (4)  A Bizottság 2014/709/EU végrehajtási határozata (2014. október 9.) az egyes tagállamokban előforduló afrikai sertéspestissel kapcsolatos járványügyi intézkedésekről és a 2014/178/EU végrehajtási határozat hatályon kívül helyezéséről (HL L 295., 2014.10.11., 63. o.).
         
            (5)  A Tanács 2002/60/EK irányelve (2002. június 27.) az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/119/EGK irányelv módosításáról (HL L 192., 2002.7.20., 27. o.).